Държавен вестник, бр. 83, 2003 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  83
12. ръководи разработването на стратегия
за развитие на факултета.
Чл. 34. (1) Заместник-началникът на факул-
тета е хабилитирано лице. Той се избира и осво-
бождава по реда на чл. 31 и 35 ЗВО, а когато е
кадрови военнослужещ, се назначава и освобож-
дава от длъжност и по реда на чл. 124 ЗОВСРБ.
(2) Заместник-началникът на факултета е
пряко подчинен на началника на факултета и
е пряк началник на целия личен състав на фа-
култета. Той се ползва с правата на заместник-
декан.
(3) Задълженията на заместник-началника на
факултета се определят от факултетния съвет по
предложение на началника на факултета.
Чл. 35. (1) В дейността си началникът на фа-
култета (декана) се подпомага от декански съвет.
(2) В деканския съвет освен началника на
факултета (декана) и заместник-началника (за-
местник-декана) участват и началниците (ръ-
ководителите) на катедри.
Раздел III
Катедра
Чл. 36. (1) Катедрата е звено на факултет
или департамент, което осъществява учебна и
научноизследователска дейност по една или по
група сродни дисциплини.
(2) Катедрата включва най-малко 7-членен
академичен състав на основен трудов договор
във висшето училище.
Чл. 37. Органи за управление на катедрата
са катедреният съвет и началникът (ръководи-
телят) на катедрата.
Чл. 38. (1) Катедреният съвет се състои от
членовете на академичния състав в катедрата,
работещи на основен трудов договор.
(2) Заседанията на катедрения съвет са ре-
довни, ако присъстват не по-малко от две трети
от списъчния състав на неговите членове. Той
взема решения с обикновено мнозинство от
присъстващите при явно гласуване.
(3) При определяне на кворума от списъч-
ния състав на катедрения съвет се изключват
лицата в отпуск при временна неработоспособ-
ност поради бременност, раждане и осиновява-
не и за отглеждане на малко дете или в коман-
дировка извън страната.
Чл. 39. Катедреният съвет има следните пра-
вомощия:
1. избира с тайно гласуване началника (ръ-
ководителя) на катедрата;
2. обсъжда и предлага за приемане на факул-
тетния съвет учебните програми на изучавани-
те дисциплини, за които отговаря катедрата;
3. разпределя учебната работа между акаде-
мичния състав;
4. обсъжда и предлага включването в изда-
телския план на училището на авторски учебни-
ци и учебни помагала на членове от катедрата;
5. провежда вътрешни защити на дисерта-
ции; по предложение на членове на катедрата
обсъжда научни разработки;
6. прави предложения за обявяване на кон-
курси за хабилитирани и нехабилитирани пре-
подаватели, за привличане на извънредни про-
фесори, извънредни доценти и хонорувани пре-
подаватели и за повишаване в длъжност;
7. прави предложения за продължаване на
трудовите договори на хабилитирани препода-
ватели, навършили пенсионна възраст, като
решенията се вземат с тайно гласуване;
8. обсъжда и приема атестационните оценки
на членовете на катедрата с тайно гласуване;
9. обсъжда индивидуалните планове на док-
торанти и специализанти;
10. дава становища за дългосрочна специа-
лизация или време за творческо развитие;
11. приема годишния план и отчета за рабо-
тата на катедрата.
Чл. 40. (1) Началникът (ръководителят) на
катедрата във факултет е лице, хабилитирано в
съответното научно направление на катедрата.
Длъжността се заема по основен трудов дого-
вор, сключен с началника на училището. На-
чалникът на катедрата упражнява правомощи-
ята на ръководител на катедра по смисъла на
чл. 26д, ал. 2 ЗВО.
(2) Началникът на катедра се избира и осво-
бождава по реда на ЗВО. Избира се за срок 4
години от катедрения съвет с тайно гласуване
въз основа на конкурс по документи, като избо-
рът се утвърждава от факултетния съвет. Кога-
то е кадрови военнослужещ, той се назначава и
освобождава от длъжност и по реда на чл. 124
ЗОВСРБ.
(3) Конкурсът се обявява със заповед на на-
чалника на училището.
(4) Началникът (ръководителят) на катед-
рата организира и ръководи цялостната дейност
на катедрата:
1. председателства заседанията на катедре-
ния съвет;
2. организира осигуряването с преподавате-
ли на учебните дисциплини от направлението
на катедрата и учебната практика;
3. контролира спазването на графика на учеб-
ния процес, разписанието за занятията и про-
веждането на семестриалните изпити;
4. контролира обучението на докторантите;
5. ръководи развитието на учебно-матери-
алната база на катедрата;
6. подготвя и представя за обсъждане от кон-
тролния съвет годишния отчет на катедрата;
7. съгласува отпуските на целия състав на
катедрата.
Раздел IV
Мандатност на изборните длъжности
Чл. 41. (1) Лицата, избирани на ръководни-
те длъжности заместник-началник по учебната
и/или научната част, началник на факултет (де-
кан), директор на департамент и техните за-
местници, не могат да бъдат избирани за пове-
че от два последователни мандата на една и
съща длъжност.